钦定古今图书集成/明伦汇编/闺媛典/第080卷 > 王宗辰妻张氏
## 钦定古今图书集成/明伦汇编/闺媛典/第080卷 > 王宗辰妻张氏

按《济南府志》：“张氏，商河人，王宗辰妻，大参琨从侄妇。
崇祯间兵变，辰以书生编入城头防御，城陷被杀。壕
次兵退，张匍匐哀号，寻得夫尸，负归。时乱后倥偬，舅
姑命槁葬，氏茹素纺绩，鬻钗珥。逾年置棺衾请命，舅
姑启夫骸，殡祖阡。成殓后，抚棺哀泣，切切默语，至夕
仰药而死。”